VIDEO Proiecție laser pe sediul Ministerului de Interne: ”Vrem plăcuțele-napoi, mesajul păstrați-l voi”

Cristian Dide și alți protestatari au proiectat marți seară cu lase pe sediul Ministerului de Interne câteva mesaje de protest la adresa poliției după scandalul confiscării plăcuțelor de înmatriculare anti-PSD.

Mesajele proiectate au fost ”Poliția Română este slugă bună” și ”Vrem plăcuțele-napoi, mesajul păstrați-l voi”.

Proiecția laser a fost făcută ”în semn de solidaritate pentru cetățeanul din Suedia căruia i-au fost suspendate permisul de conducere și plăcuțele de înmatriculare”, potrivit ONG-ului Evoluție în instituție, condus de Cristian Dide.

Mai mulți jandarmi au venit la duba de unde se făcea proiecția laser pentru a cere oprirea proiecțiilor.